ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും ജൂലൈയിൽ 12 കോടിയിലധികം വാക്സിൻ ഡോസുകൾ ലഭിക്കും
ന്യൂഡൽഹി, 07 ജൂലൈ 2021
കഴിഞ്ഞ ഒരാഴ്ചയ്ക്കിടെ നടന്ന വാക്സിനേഷൻ അതിനു മുൻപുള്ള ആഴ്ച്ചയുമായി താരതമ്യം ചെയ്യുമ്പോൾ, 32 ശതമാനം കുറവാണെന്ന് ആരോപിച്ച് ചില മാധ്യമങ്ങൾ അടുത്തിടെ റിപ്പോർട്ട് ചെയ്തിരുന്നു.
സ്വകാര്യ ആശുപത്രികളിലേക്കുള്ള വിതരണം ഉൾപ്പെടെ 2021 ജൂലൈ മാസത്തിൽ ലഭ്യമാകുന്ന ഡോസുകളെക്കുറിച്ച് എല്ലാ സംസ്ഥാനങ്ങളെയും കേന്ദ്രഭരണ പ്രദേശങ്ങളെയും മുൻകൂട്ടി അറിയിച്ചിട്ടുണ്ടെന്ന് വ്യക്തമാക്കുന്നു. കോവിഡ് വാക്സിനുകളുടെ ലഭ്യതയെ അടിസ്ഥാനമാക്കി സംസ്ഥാനങ്ങൾ/കേന്ദ്രഭരണ പ്രദേശങ്ങൾ അവരുടെ കോവിഡ്-19 വാക്സിനേഷൻ സെഷനുകൾ ആസൂത്രണം ചെയ്യാനും നിർദ്ദേശിച്ചിരുന്നു.
2021 ജൂലൈ മാസത്തിൽ 12 കോടിയിലധികം കോവിഡ് വാക്സിൻ ഡോസുകൾ ലഭിക്കുമെന്ന്, നിർമ്മാതാക്കളുമായുള്ള ചർച്ചയുടെ അടിസ്ഥാനത്തിൽ, കേന്ദ്ര ആരോഗ്യ-കുടുംബക്ഷേമ മന്ത്രാലയം എല്ലാ സംസ്ഥാനങ്ങളേയും കേന്ദ്രഭരണ പ്രദേശങ്ങളേയും അറിയിച്ചിരുന്നു.
ഇന്ന് രാവിലെ വരെ, ജൂലൈയിൽ വിതരണം ചെയ്യേണ്ടതിൽ നിന്ന് എല്ലാ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കുമായി 2.19 കോടിയിലധികം ഡോസുകൾ ഇതിനകം നൽകിയിട്ടുണ്ട്. കോവിഡ് വാക്സിനുകൾ വിതരണം ചെയ്യുന്നതിന് മുമ്പായി സംസ്ഥാനങ്ങളെ കൃത്യമായി അറിയിക്കുന്നുണ്ട്.
കൂടാതെ, വർദ്ധിച്ച കവറേജ് കണക്കിലെടുത്ത് കൂടുതൽ ഡോസ് വാക്സിൻ ആവശ്യമെങ്കിൽ എല്ലാ സംസ്ഥാനങ്ങളും അത് കൃത്യമായി അറിയിക്കാനും അഭ്യർത്ഥിച്ചിട്ടുണ്ട്.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ് -19 ഏറ്റവും പുതിയ വിവരങ്ങൾ.
(ന്യൂഡൽഹി , ജൂൺ 07,2021
കഴിഞ്ഞ 24 മണിക്കൂറിനുള്ളിൽ 1 ലക്ഷം പ്രതിദിന പുതിയ കേസുകൾ റിപ്പോർട്ട് ചെയ്തു, കേസുകളുടെ എണ്ണം 61 ദിവസത്തെ ഏറ്റവും താഴ്ന്ന നിലയിൽ
രാജ്യത്ത് ചികിത്സയിൽ ഉള്ളവരുടെ എണ്ണം 15 ലക്ഷത്തിൽ താഴെ; നിലവിൽ 14,01,609 രോഗികൾ.
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 76,190 കുറവ്
രാജ്യമെമ്പാടുമായി 2,71,59,180 പേർ ഇതുവരെ കോവിഡിൽ നിന്നും രോഗമുക്തി നേടി
1,74,399 പേർ കഴിഞ്ഞ 24 മണിക്കൂറിൽ രോഗമുക്തി നേടി
തുടർച്ചയായ 25 - മത് ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്നവരെക്കാൾ കൂടുതൽ
ദേശീയതലത്തിലെ രോഗമുക്തി നിരക്ക് 93.94% ആയി ഉയർന്നു
പ്രതിവാര രോഗ സ്ഥിരീകരണ നിരക്ക് 6.21%
പ്രതിദിന രോഗ സ്ഥിരീകരണ 6.34%; തുടർച്ചയായ 14 -മത് ദിവസവും ഇത് 10 ശതമാനത്തിൽ താഴെ
കോവിഡ് പരിശോധനകൾ ഗണ്യമായി വർധിപ്പിച്ചു ; 36.6 കോടി പരിശോധനകൾ ഇതുവരെ നടത്തി
ദേശീയ വാക്സിനേഷൻ യജ്ഞത്തിന് കീഴിൽ രാജ്യവ്യാപകമായി 23.27 കോടി വാക്സിൻ ഡോസുകൾ നൽകി
പ്രധാനമന്ത്രിയുടെ ഓഫീസ്
ഐക്യരാഷ്ട്ര പൊതുസഭയില് പ്രധാനമന്ത്രി മോദി നടത്തിയ അഭിസംബോധന
പൊതുസഭയുടെ ബഹുമാനപ്പെട്ട പ്രസിഡന്റ് വോള്ക്കന് ബോസ്കിര്, വിശിഷ്ടാതിഥികളേ, സഹോദരീ സഹോദരന്മാരേ, നമസ്കാരം!
എഴുപത്തിയഞ്ച് വര്ഷം മുമ്പ് യുദ്ധത്തിന്റെ ഭീകരതയില് നിന്ന് ഒരു പുതിയ പ്രതീക്ഷ ഉടലെടുത്തു. മനുഷ്യ ചരിത്രത്തില് ആദ്യമായി ലോകത്തിനാകെ പ്രയോജനപ്പെടുന്നതിനായി ഒരു സംവിധാനം സൃഷ്ടിക്കപ്പെട്ടു. യുഎന് ചാര്ട്ടറിന്റെ സ്ഥാപകാംഗം എന്ന നിലയില് ഇന്ത്യ ആ മഹദ് വീക്ഷണത്തിന്റെ ഭാഗമായിരുന്നു. ചരാചരങ്ങളെ ഒരു കുടുംബമായി കണക്കാക്കുന്ന 'വസുധൈവ കുടുംബകം' എന്ന ഇന്ത്യയുടെ സ്വന്തം തത്വത്തെയാണ് ഇത് പ്രതിഫലിപ്പിച്ചത്.
ഐക്യരാഷ്ട്രസഭയുടെ ഇടപെടലുകളിലൂടെ നമ്മുടെ ലോകം ഇന്നൊരു മെച്ചപ്പെട്ടയിടമായി മാറിയിട്ടുണ്ട്. ഇന്ത്യ സുപ്രധാന സംഭാവനയേകുന്ന യുഎന് സമാധാന പരിപാലന ദൗത്യങ്ങളില് ഉള്പ്പെടെ, യുഎന് പതാകയ്ക്ക് കീഴില് സമാധാനത്തിനും വികസനത്തിനുമായി നീക്കങ്ങള് നടത്തുന്ന ഏവര്ക്കും ഞങ്ങള് ആദരവര്പ്പിക്കുന്നു.
പക്ഷേ, വളരെയധികം നേട്ടങ്ങള് കൈവരിച്ചിട്ടുണ്ടെങ്കിലും, യഥാര്ത്ഥ ദൗത്യം പൂര്ത്തീകരിക്കാന് സാധിച്ചിട്ടില്ല. ഇന്ന് നാമെടുക്കുന്ന ഭാവിയിലേയ്ക്കുള്ള പ്രതിജ്ഞ, ഇനിയും നമുക്കു ജോലി ബാക്കിയുണ്ടെന്നു വെളിവാക്കുന്നു: സംഘര്ഷങ്ങള് തടയുക, വികസനം ഉറപ്പാക്കുക, കാലാവസ്ഥാ വ്യതിയാനം നേരിടുക, അസമത്വം ഇല്ലാതാക്കുക, ഡിജിറ്റല് സാങ്കേതികവിദ്യ ഉപയോഗപ്പെടുത്തുക എന്നിവയിലൊക്കെ. ഐക്യരാഷ്ട്രസഭയ്ക്കു തന്നെ ഒരു പരിഷ്കരണം വേണ്ടതിന്റെ ആവശ്യകതയും പ്രഖ്യാപനം അംഗീകരിക്കുന്നു.
കാലഹരണപ്പെട്ട ഘടനയുമായി ഇന്നത്തെ വെല്ലുവിളികളെ നേരിടാന് നമുക്കു കഴിയില്ല. സമഗ്രമായ പരിവര്ത്തനമില്ലാതെ ആത്മവിശ്വാസത്തില് പ്രതിസന്ധി നേരിടുകയാണ് യുഎന്. ഇന്നത്തെ പരസ്പര ബന്ധിതമായ ലോകത്തിനായി നമുക്ക് ബഹുമുഖ പരിഷ്കരണങ്ങള് ആവശ്യമാണ്: അത് ഇന്നത്തെ യാഥാര്ത്ഥ്യങ്ങളെ പ്രതിഫലിപ്പിക്കുന്നതാകണം; കൂട്ടാളികള്ക്കെല്ലാം ശബ്ദം നല്കുന്നതാകണം; സമകാലിക വെല്ലുവിളികളെ അഭിസംബോധന ചെയ്യുന്നതാകണം; മനുഷ്യക്ഷേമത്തില് ശ്രദ്ധ കേന്ദ്രീകരിക്കുന്നതാകണം.
മറ്റെല്ലാ രാജ്യങ്ങള്ക്കൊപ്പം ഈ ലക്ഷ്യം നേടാനായി കൈകോര്ക്കുന്നതിന് ഇന്ത്യ ആഗ്രഹിക്കുന്നു.
നന്ദി.
നമസ്കാരം!
(
പ്രത്യേക സേവനങ്ങളും ഫീച്ചറുകളും
കടലിൽ കൂടുമത്സ്യകൃഷി; ഇന്ത്യയിൽ ഏറ്റവും അനുയോജ്യമായത് 146 സ്ഥലങ്ങളെന്ന് സിഎംഎഫ്ആർഐ
ലക്ഷ്യമിടുന്നത് പ്രതിവർഷം 21.3 ലക്ഷം ടൺ
കൊച്ചി: തീരദേശജനതയുടെ വരുമാനവർധനവ് ലക്ഷ്യമിട്ട് സമുദ്രജലകൃഷി  ജനകീയമാക്കാൻ കേന്ദ്ര സമുദ്രമത്സ്യ ഗവേഷണ സ്ഥാപനം . ഇതിന്റെ ഭാഗമായി, കടലിൽ കൂടുമത്സ്യകൃഷി ചെയ്യാൻ ഏറ്റവും അനുയോജ്യമായ 146 നിർദിഷ്ട സ്ഥലങ്ങൾ ഇന്ത്യൻ കടൽതീരങ്ങളിൽ സിഎംഎഫ്ആർഐ അടയാളപ്പെടുത്തിയിട്ടുണ്ടെന്ന് ഡയറക്ടർ ഡോ എ ഗോപാലകൃഷ്ണൻ പറഞ്ഞു. തീരത്ത് നിന്നും 10 കിമി കടൽപരിധിയിലാണ് കൂടുമത്സ്യകൃഷി ഉദ്ദേശിക്കുന്നത്. ഈ സ്ഥലങ്ങളിൽ നിന്നും പ്രതിവർഷം 21.3 ലക്ഷം ടൺ മത്സ്യോൽപാദനമാണ് സിഎംഎഫ്ആർഐ ലക്ഷ്യമിടുന്നത്. കേരളത്തിൽ നാല് സ്ഥലങ്ങളാണ് കൂടുതൽ അനുയോജ്യമായി കണ്ടെത്തിയിട്ടുള്ളത്.
സിഎംഎഫ്ആർഐ വികസിപ്പിച്ച മാരികൾച്ചർ സാങ്കേതികവിദ്യകൾ രാജ്യത്തിന്റെ വിവിധ ഭാഗങ്ങളിലെ ഗവേഷകരെ പരിചയപ്പെടുത്തുകയെന്ന ലക്ഷ്യത്തോടെ ആരംഭിച്ച വിന്റർ സ്കൂളിന്റെ ഉദ്ഘാടന ചടങ്ങിലാണ് ഡോ ഗോപാലകൃഷ്ണൻ സിഎംഎഫ്ആർഐയുടെ പദ്ധതികൾ വിശദീകരിച്ചത്.
സിഎംഎഫ്ആർഐ വികസിപ്പിച്ച സാങ്കേതികവിദ്യപ്രകാരം, ആറ് മീറ്റർ വിസ്തീർണമുള്ള ഒരു കൂടിൽ നിന്നും 8 മാസകാലയളവ് കൊണ്ട് മൂന്ന് ടൺ മീനുകളെ ഉൽപാദിപ്പിക്കാം. ഇതിലൂടെ കർഷകർക്ക് കൃഷി ചെയ്യുന്ന മീനുകൾക്കനുസരിച്ച് ഒന്നര ലക്ഷം രൂപ മുതൽ രണ്ടര ലക്ഷം രൂപ വരെ വരുമാനമുണ്ടാക്കാം. കൂടുമത്സ്യകൃഷിക്ക് പുറമെ, കടൽപായൽ കൃഷി, മീനും കടൽപായലും കക്കവർഗങ്ങളും സംയോജിതമായി കൃഷിചെയ്യുന്ന ഇംറ്റ സാങ്കേതികവിദ്യകളും തീരദേശവാസികളുടെ വരുമാനവർധനവിനും ശാക്തീകരണത്തിനും സഹായകരമാണെന്ന് തെളിഞ്ഞിട്ടുണ്ട്.
40 മുതൽ 80 ലക്ഷം ടൺ വരെ ഉൽപാദനമാണ് ഇന്ത്യയിൽ മാരികൾച്ചറിലൂടെലക്ഷ്യമിട്ടിരിക്കുന്നത്. എന്നാൽ, ഒരു ലക്ഷം ടണ്ണിൽ താഴെ മാത്രമാണ് ഇപ്പോഴത്തെ ഉൽപാദനം. ഇത് വർധിപ്പിക്കാനാണ് സിഎംഎഫ്ആർഐ ലക്ഷ്യമിടുന്നതെന്നും ഡോ ഗോപാലകൃഷ്ണൻ പറഞ്ഞു.
കേന്ദ്ര ഓരുജലമത്സ്യകൃഷി ഗവേഷണ സ്ഥാപനം  ഡയറക്ടർ ഡോ കുൽദീപ് കെ ലാൽ വിന്റർ സ്കൂൾ ഉദ്ഘാടനം ചെയ്തു. തനത് മത്സ്യങ്ങളുടേതുൾപ്പെടെ തദ്ദേശീയ സാങ്കേതികവിദ്യകൾ വികസിപ്പിക്കാൻ ഗവേഷകർ തയ്യാറാകണമെന്ന് അദ്ദേഹം പറഞ്ഞു. സാധാരണ ജനങ്ങളുടെ ജീവിതനിലവാരം മെച്ചപ്പെടുത്താനുള്ള സാങ്കേതികവിദ്യകൾക്കാണ് മാരികൾച്ചർ രംഗത്ത് ഗവേഷകർ ഊന്നൽ നൽകേണ്ടതെന്നും അദ്ദേഹം പറഞ്ഞു.
ഏഴ് സംസ്ഥാനങ്ങളിൽ നിന്നായി 22 ഗവേഷകരാണ് 21 ദിവസം നീണ്ടുനിൽക്കുന്ന വിന്റർ സ്കൂളിൽ പങ്കെടുക്കുന്നത്. കോഴ്സ് ഡയറക്ടർ ഡോ ഇമെൽഡ ജോസഫ്, ഡോ വി വി ആർ സുരേഷ്, ഡോ ബോബി ഇഗ്നേഷ്യസ് എന്നിവർ സംസാരിച്ചു.
ഫോട്ടോ ക്യാപ്ഷൻ: സിഎംഎഫ്ആർഐയിൽ ആരംഭിച്ച വിന്റർ സ്കൂളിന്റെ ഉദ്ഘാടനം കേന്ദ്ര ഓരുജലമത്സ്യകൃഷി ഗവേഷണ സ്ഥാപനം  ഡയറക്ടർ ഡോ കുൽദീപ് കെ ലാൽ നിർവഹിക്കുന്നു.
(Visitor Counter : 8
പ്രധാനമന്ത്രിയുടെ ഓഫീസ്
ഡോ. ടെഹെംടൺ ഉദ്വാഡിയയുടെ നിര്യാണത്തിൽ പ്രധാനമന്ത്രി അനുശോചിച്ചു
ഡോ. ടെഹെംടൺ ഉദ്വാഡിയയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"ഡോ. ടെഹെംടൺ ഉദ്വാഡിയ വൈദ്യശാസ്ത്രരംഗത്ത് മായാത്ത മുദ്ര പതിപ്പിച്ചു. തീക്ഷ്ണമായ നവീനതയ്ക്കും ചികിത്സാരീതികളുടെ കാര്യത്തിൽ മുന്നിട്ടുനിൽക്കാനുള്ള ആഗ്രഹത്തിനും അദ്ദേഹം പരക്കെ ആദരിക്കപ്പെടുന്നു. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. അദ്ദേഹത്തിന്റെ ആത്മാവിന് നിത്യശാന്തി നേരുന്നു."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 13, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 190.99 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 18,604 പേർ; ചികിത്സയിലുള്ളത് ആകെ രോഗബാധിതരുടെ 0.04%
കഴിഞ്ഞ 24 മണിക്കൂറിനിടെ 3,295 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,73,460 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 2,841 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.58%; പ്രതിവാര രോഗസ്ഥിരീകരണ നിരക്ക് 0.69%
ആകെ നടത്തിയത് 84.29 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,86,628 പരിശോധനകൾ
RRTN
പ്രധാനമന്ത്രിയുടെ ഓഫീസ്
ജി 7 ഉച്ചകോടിയുടെ രണ്ടാം ദിവസം പ്രധാനമന്ത്രി രണ്ട് സെഷനുകളില് പങ്കെടുത്തു
ജി 7 ഉച്ചകോടിയുടെ ഔട്ട്റീച്ച് സെഷനുകളുടെ രണ്ടാം ദിവസം പ്രധാനമന്ത്രി ശ്രീ നരേന്ദ്ര മോദി 'ബില്ഡിംഗ് ബാക്ക് ടുഗെദര് - തുറന്ന സമൂഹങ്ങളും സമ്പദ്ഘടനയും  ബില്ഡിംഗ് ബാക്ക് ഗ്രീനര്: കാലാവസ്ഥയും പ്രകൃതിയും എന്നീ രണ്ട് സെഷനുകളില് പങ്കെടുത്തു.
ജനാധിപത്യവും സ്വാതന്ത്ര്യവും ഇന്ത്യന് നാഗരികതയ ധാര്മ്മികതയുടെ ഭാഗമാണെന്ന് തുറന്ന സമൂഹങ്ങ ളെക്കുറിച്ചുള്ള സമ്മേളനത്തിലെ പ്രധാന പ്രാസംഗികനായി സംസാരിക്കാന് ക്ഷണിച്ച പ്രധാനമന്ത്രി ഓര്മ്മിപ്പിച്ചു. തുറന്ന സമൂഹങ്ങള് പ്രത്യേകിച്ചും തെറ്റായവിവരങ്ങള്ക്കും സൈബര് ആക്രമണത്തിനും അതിവേഗം വഴിതെറ്റിയേക്കാമെന്ന് നിരവധി നേതാക്കള് പ്രകടിപ്പിച്ച ആശങ്ക അദ്ദേഹവും പങ്കുവച്ചു. സൈബര് ഇടങ്ങള് ജനാധിപത്യ മൂല്യങ്ങള് മുന്നോട്ട് കൊണ്ടുപോകുന്നതിനുള്ള ഒരു മാര്ഗമായി തുടരണമെന്നും അത് അട്ടിമറിക്കരുതെന്ന് ഉറപ്പുവരുത്തണമെന്നതിന് ഊന്നല് നല്കുകയും ചെയ്തു. തുറന്ന സമൂഹങ്ങളോടുള്ള പ്രതിജ്ഞാബദ്ധതയുടെ ഏറ്റവും മികച്ച സൂചനയായി ബഹുതല വ്യവസ്ഥകളെ പരിഷ്ക്കരിക്കണമെന്ന് ആഗോള ഭരണ സ്ഥാപനങ്ങളുടെ ജനാധിപത്യപരവും അസമത്വവുമായ സ്വഭാവം ഉയര്ത്തിക്കാട്ടിക്കൊണ്ട് പ്രധാനമന്ത്രി ആഹ്വാനം ചെയ്തു. യോഗത്തിന്റെ അവസാനം നേതാക്കള് തുറന്ന സമൂഹ പ്രസ്താവന  അംഗീകരിച്ചു.
വിവരങ്ങള് പങ്കുവയ്ക്കാതിരിക്കാന് തയാറാകാതെ പ്രവര്ത്തിക്കുന്ന രാജ്യങ്ങള്ക്ക് ഗ്രഹത്തിന്റെ അന്തരീക്ഷവും ജൈവവൈവിദ്ധ്യവും സമുദ്രങ്ങളേ യും സംരക്ഷിക്കാന് കഴിയില്ലെന്നും കാലാവസ്ഥവ്യതിയാനത്തിന് കൂട്ടായ പ്രവര്ത്തനം വേണമെന്നും കാലാവസ്ഥാ വ്യതിയാനത്തെക്കുറിച്ചുള്ള യോഗത്തില് പ്രധാനമന്ത്രി ഉയര്ത്തിക്കാട്ടി.
കാലാവസ്ഥാ നടപടികളോടുള്ള ഇന്ത്യയുടെ അചഞ്ചലമായ പ്രതിബദ്ധതയെക്കുറിച്ച് സംസാരിച്ച അദ്ദേഹം 2030 ഓടെ നെറ്റ് സീറോ വികിരണം കൈവരിക്കാനുള്ള ഇന്ത്യന് റെയില്വേയുടെ പ്രതിജ്ഞാബദ്ധതയെക്കുറിച്ച് പരാമര്ശിച്ചു. പാരീസ് പ്രതിജ്ഞാബദ്ധതകള് നിറവേറ്റുന്നതില് യഥാര്ത്ഥ പാതയിലുള്ള ഏക ജി -20 രാജ്യം ഇന്ത്യയാണെന്ന് അദ്ദേഹം ഓര്മ്മിപ്പിച്ചു. ദുരന്തപ്രതിരോധ പശ്ചാത്തല സൗകര്യ കൂട്ടായ്മ  അന്താരാഷ്ട്ര സൗരോര്ജ്ജ കൂട്ടായ്മ എന്നീ ഇന്ത്യ പരിപോഷിപ്പിക്കുന്ന രണ്ട് പ്രധാന ആഗോള സംരംഭങ്ങളുടെ ഫലപ്രാപ്തിയെക്കുറിച്ചും അദ്ദേഹം ചൂണ്ടിക്കാട്ടി, വികസ്വര രാജ്യങ്ങള്ക്ക് മെച്ചപ്പെട്ട കാലാവസ്ഥാ സാമ്പത്തികസഹായം ലഭ്യമാകേണ്ടതിന്റെ ആവശ്യകതയ്ക്ക് ഊന്നല് നല്കിയ പ്രധാനമന്ത്രി പ്രശ്ന-ലഘൂകരണം, സ്വീകരിക്കല്, സാങ്കേതികവിദ്യ, കൈമാറ്റം, കാലാവസ്ഥാ സാമ്പത്തിക സഹായം, സമത്വം, കാലാവസ്ഥാ നീതി ജീവിതശൈലി മാറ്റം തുടങ്ങി എല്ലാ വശങ്ങളും ഉള്ക്കൊള്ളുന്ന സമഗ്രമായ സമീപനം കാലാവസ്ഥാ വ്യതിയാനത്തില് അനിവാര്യമാണെന്നും ചൂണ്ടിക്കാട്ടി.
ആരോഗ്യം, കാലാവസ്ഥാ വ്യതിയാനം, സാമ്പത്തിക തിരിച്ചുവരവ് തുടങ്ങിയ ആഗോള വെല്ലുവിളികള് നേരിടുന്നതിന് ആഗോള ഐക്യദാര്ഡ്യവും യോജിപ്പും പ്രത്യേകിച്ച് തുറന്നതും ജനാധിപത്യവും സമ്പദ്ഘടനയും തമ്മിലുണ്ടാകണമെന്ന പ്രധാനമന്ത്രിയുടെ സന്ദേശത്തെ ഉച്ചകോടിയിലെ നേതാക്കള് നല്ലനിലയില് സ്വീകരിച്ചു.
പ്രധാനമന്ത്രിയുടെ ഓഫീസ്
ഏഷ്യന് ഗെയിംസ് ടെന്നീസ് പുരുഷ വിഭാഗം ഡബിള്സിലെ വെള്ളി മെഡലിനെ പ്രധാനമന്ത്രി പ്രകീര്ത്തിച്ചു
ന്യൂഡല്ഹി; 2023 സെപ്റ്റംബര് 29
ഹാങ്ഷൗവില് നടക്കുന്ന ഏഷ്യന് ഗെയിംസ് ടെന്നീസ് ഡബിള്സില് വെള്ളി മെഡല് നേടിയ പുരുഷ ഡബിള്സ് ജോഡികളായ രാംകുമാര് രാമനാഥന്-സാകേത് മൈനേനി എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''മഹത്തരമായ വാര്ത്തകള്. നമ്മുടെ ടെന്നീസ് കളിക്കാര്ക്ക് നന്ദി. ഏഷ്യന് ഗെയിംസ് സില്വര് മെഡല് നേടിയ നമ്മുടെ പുരുഷ ഡബിള്സ് ജോഡികളായ രാംകുമാര് രാമനാഥനും സാകേത് മൈനേനിക്കും അഭിനന്ദനങ്ങള്. അവരുടെ അസാധാരണമായ ടീം വര്ക്ക് നമ്മെയെല്ലാം വിസ്മയിപ്പിച്ചു. അവരുടെ വരാനിരിക്കുന്ന ഉദ്യമങ്ങള്ക്ക് എന്റെ ആശംസകള്'' പ്രധാനമന്ത്രി എക്സില് പോസ്റ്റ് ചെയ്തു.
പ്രധാനമന്ത്രിയുടെ ഓഫീസ്
ഷിംലയിലെ സാനിറ്ററി നാപ്കിൻ പ്ലാന്റ് സംരംഭത്തെ പ്രധാനമന്ത്രി പ്രശംസിച്ചു
ഷിംലയിലെ സാനിറ്ററി നാപ്കിൻ പ്ലാന്റ് ആരോഗ്യവും തൊഴിലും പ്രോത്സാഹിപ്പിക്കുന്നതിനാൽ സ്ത്രീ ശാക്തീകരണത്തിലേക്ക് നയിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ശ്രീ സുരേഷ് കശ്യപ് എംപിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു.
"ഷിംലയിലെ ഈ സാനിറ്ററി നാപ്കിൻ പ്ലാന്റ് സ്ത്രീ ശാക്തീകരണത്തിനായുള്ള അഭിനന്ദനാർഹമായ ഒരു സംരംഭമാണ്. അവരുടെ ആരോഗ്യത്തോടൊപ്പം ഇത് ഒരു തൊഴിൽ മാർഗമായി മാറിയത് വളരെ സന്തോഷമുള്ള കാര്യമാണ്."
-ND-
(
പ്രധാനമന്ത്രിയുടെ ഓഫീസ്
കടുവാ സംരക്ഷണത്തിന്റെ പ്രാധാന്യം ഉയർത്തിക്കാട്ടുന്ന ടൈംസ് ഓഫ് ഇന്ത്യ ഗ്രൂപ്പിന്റെ ശ്രമത്തെ പ്രധാനമന്ത്രി അഭിനന്ദിച്ചു
കടുവാ സംരക്ഷണത്തിന്റെ പ്രാധാന്യം ഉയർത്തിക്കാട്ടുന്നതിനുള്ള ടൈംസ് ഓഫ് ഇന്ത്യ ഗ്രൂപ്പിന്റെ ശ്രമത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. TOI ഗ്രൂപ്പിന്റെ കടുവാ ഗാനത്തിന്റെ വീഡിയോയും ശ്രീ മോദി പങ്കിട്ടു. പ്രധാനമന്ത്രി ട്വീറ്റ് ചെയ്തു; “കടുവാ സംരക്ഷണത്തിന്റെ പ്രാധാന്യം ഉയർത്തിക്കാട്ടുന്നതിനുള്ള @timesofindia ഗ്രൂപ്പിന്റെ നല്ല ശ്രമമാണിത്. ഈ മേഖലയിൽ നമ്മുടെ രാഷ്ട്രം പ്രശംസനീയമായ മുന്നേറ്റം നടത്തിയതിന് ജനങ്ങൾക്ക് നന്ദി പറയുന്നു.
വിദ്യാഭ്യാസ മന്ത്രാലയം
ദേശീയ അധ്യാപക അവാർഡുകൾ രാഷ്ട്രപതി ശ്രീ രാം നാഥ് കോവിന്ദ് വിതരണം ചെയ്തു
ന്യൂ ഡൽഹി, സെപ്റ്റംബർ 5, 2021
വിദ്യാർത്ഥികളിൽ അന്തർലീനമായ കഴിവുകൾ സംയോജിപ്പിക്കുന്നതിനുള്ള പ്രാഥമിക ഉത്തരവാദിത്തം അധ്യാപകർക്കാണെന്നും, ഒരു നല്ല അദ്ധ്യാപകൻ ഒരാളുടെ വ്യക്തിത്വ രൂപീകരണത്തിലും സമൂഹത്തിന്റെയും രാഷ്ട്രത്തിന്റെയും നിർമ്മാണ പ്രവർത്തനങ്ങളിലും പ്രധാന പങ്കുവഹിക്കുന്നതായും രാഷ്ട്രപതി ശ്രീ രാം നാഥ് കോവിന്ദ് പറഞ്ഞു. അധ്യാപക ദിനത്തോടനുബന്ധിച്ച് ഇന്ന്  വെർച്ച്വൽ ആയി നടന്ന പരിപാടിയിൽ, രാജ്യത്തുടനീളമുള്ള 44 അധ്യാപകർക്ക് ദേശീയ അവാർഡുകൾ രാഷ്ട്രപതി വിതരണം ചെയ്തു.
വിശിഷ്ട സംഭാവനകൾക്ക് പുരസ്കാരം ലഭിച്ച എല്ലാ അധ്യാപകരെയും രാഷ്ട്രപതി അഭിനന്ദിച്ചു. യോഗ്യതയുള്ള നമ്മുടെ അധ്യാപകരുടെ കൈകളിൽ ഭാവി തലമുറ സുരക്ഷിതരാണെന്ന തന്റെ വിശ്വാസം, ഇത്തരം അധ്യാപകർ ശക്തിപ്പെടുത്തുന്നതായി അദ്ദേഹം പറഞ്ഞു.
ഓരോ വിദ്യാർത്ഥിയും വ്യത്യസ്തമായ കഴിവുകൾ, മന ശാസ്ത്രം, സാമൂഹിക പശ്ചാത്തലം, ചുറ്റുപാട് എന്നിവ ഉണ്ടെന്ന കാര്യത്തിൽ അധ്യാപകർ പ്രത്യേകം ശ്രദ്ധിക്കണമെന്ന് രാഷ്ട്രപതി പറഞ്ഞു. അതിനാൽ, ഓരോ കുട്ടിയുടെയും പ്രത്യേക ആവശ്യങ്ങൾക്കും താൽപ്പര്യങ്ങൾക്കും കഴിവുകൾക്കും അനുസൃതമായി അവരുടെ സമഗ്രമായ വികസനത്തിന് ഊന്നൽ നൽകണം.
അധ്യാപകരുടെ വിഭവശേഷി വികസനം ലക്ഷ്യമിട്ട് കൊണ്ട് കേന്ദ്ര വിദ്യാഭ്യാസ മന്ത്രാലയം 'നിഷ്ഠ'  എന്ന പേരിൽ ഒരു ഓൺലൈൻ സംയോജിത അധ്യാപക പരിശീലന പരിപാടി ആരംഭിച്ചതായി രാഷ്ട്രപതി പറഞ്ഞു. ഇതിനുപുറമെ, കോവിഡ് പ്രതിസന്ധി ഘട്ടത്തിലും വിദ്യാഭ്യാസത്തിന്റെ തുടർച്ച നിലനിർത്തുന്നതിനായി ഡിജിറ്റൽ വിദ്യാഭ്യാസത്തെക്കുറിച്ചുള്ള മാർഗ്ഗനിർദ്ദേശങ്ങൾ - 'പ്രഗ്യത'  - കഴിഞ്ഞ വർഷം പുറത്തിറക്കിയതായി ശ്രീ കോവിന്ദ് പറഞ്ഞു.
ചടങ്ങിൽ കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ, വിദ്യാഭ്യാസ സഹമന്ത്രി ശ്രീമതി അന്നപൂർണ ദേവി എന്നിവരും പങ്കെടുത്തു.
(Visitor Counter : 121
പ്രധാനമന്ത്രിയുടെ ഓഫീസ്
ഇന്ത്യ-ഓസ്ട്രേലിയ സര്ക്കുലര് എക്കണോമി ഹാക്കത്തോണിന്റെ സമാപന ചടങ്ങില്  പ്രധാനമന്ത്രിയുടെ അഭിസംബോധന
(സുഹൃത്തുക്കളെ ,
ദുര്വ്യയമുക്ത സുസ്ഥിര സമ്പദ്ഘടനയെക്കുറിച്ചു് ഹാക്കത്തോണ് സംഘടിപ്പിക്കാനുള്ള സാധ്യതയെക്കുറിച്ച്
കഴിഞ്ഞ ജൂണില് പ്രധാനമന്ത്രി മോറിസണും ഞാനും ചര്ച്ച ചെയ്തിരുന്നു. ഞങ്ങളുടെ ആശയം ഇത്രയും വേഗം
സാധ്യമായതില് എനിക്ക് സന്തോഷമുണ്ട്. ഈ സംയുക്ത സംരംഭത്തിന് പിന്തുണ നല്കിയതിന് എന്റെ പ്രിയ
സുഹൃത്ത് പ്രധാനമന്ത്രി സ്കോട്ട് മോറിസണ് നന്ദി പറയുന്നു. കോവിഡ് മഹാമാരി ഉണ്ടായിരുന്നിട്ടും പങ്കെടുത്ത
എല്ലാവരുടെയും പ്രതിബദ്ധതയെ ഞാന് അഭിനന്ദിക്കുന്നു. എന്നെ സംബന്ധിച്ചിടത്തോളം നിങ്ങള് എല്ലാവരും
വിജയികളാണ്.
സുഹൃത്തുക്കളെ ,
കാലാവസ്ഥാ വ്യതിയാനം ഉയര്ത്തുന്ന വെല്ലുവിളികളെ മാനവികത അഭിമുഖീകരിക്കുന്നതിനാല്, ഈ
ഹാക്കത്തോണിന്റെ വിഷയം ലോകമെമ്പാടും പ്രസക്തമാണ്. ഉപഭോഗത്തെ അടിസ്ഥാനമാക്കിയുള്ള സാമ്പത്തിക
മാതൃകകള് ലോകത്തിന് വലിയ ആഘാതമുണ്ടാക്കി. ഭൂമി വാഗ്ദാനം ചെയ്യുന്ന എല്ലാറ്റിന്റെയും ഉടമകളല്ല നാം എന്ന്
ഓര്ക്കണം , മറിച്ച് ഭാവിതലമുറകള്ക്കായുള്ള അതിന്റെ രക്ഷാധികാരിയാണ് . നമ്മുടെ ഉല്പാദന പ്രക്രിയകള്
കൂടുതല് കാര്യക്ഷമവും മലിനീകരണം കുറയ്ക്കുന്നതിന് പര്യാപ്തവുമാകണം. ഒരാള് എത്ര വേഗത്തില് വാഹനം
ഓടിച്ചാലും, ദിശ തെറ്റാണെങ്കില്, ലക്ഷ്യസ്ഥാനത്ത് എത്തില്ല .അതിനാല്, നാം ശരിയായ ദിശ ഉറപ്പിക്കണം. നമ്മുടെ
ഉപഭോഗ രീതികളും അവയുടെ പാരിസ്ഥിതിക ആഘാതം എങ്ങനെ കുറയ്ക്കാം എന്നതും നോക്കണം. ഇവിടെയാണ്
ഒരു ദുര്വ്യയമുക്ത സുസ്ഥിര സമ്പദ്ഘടന  എന്ന ആശയം വരുന്നത്. നമ്മുടെ പല
വെല്ലുവിളികളും പരിഹരിക്കുന്നതിനുള്ള ഒരു പ്രധാന ചുവടുവയ്പാണിത്. വസ്തുക്കള് പുതുക്കി ഉപയോഗിക്കുകയും
പുനരുപയോഗിക്കുകയും ചെയ്യുക, മാലിന്യങ്ങള് ഇല്ലാതാക്കുക, വിഭവ കാര്യക്ഷമത മെച്ചപ്പെടുത്തുക എന്നിവ
നമ്മുടെ ജീവിതശൈലിയുടെ ഭാഗമായിരിക്കണം. ഇന്ത്യന്, ഓസ്ട്രേലിയന് വിദ്യാര്ത്ഥികള്, സ്റ്റാര്ട്ടപ്പുകള്,
സംരംഭകര് എന്നിവരില് നിന്ന് നൂതനമായ പരിഹാരങ്ങള് ഈ ഹാക്കത്തോണിൽ കണ്ടു. സുസ്ഥിര
സമ്പദ്ഘടനയെന്ന ആശയത്തോടുള്ള നിങ്ങളുടെ പ്രതിബദ്ധത ഈ നൂതനാശയങ്ങള് വെളിവാക്കുന്നു. നിങ്ങളുടെ
നൂതനാശയങ്ങള് സുസ്ഥിര സമ്പദ്ഘടനയുടെ പരിഹാരങ്ങളില് മുന്തൂക്കം നല്കാന് ഇരു രാജ്യങ്ങളെയും
പ്രചോദിപ്പിക്കുമെന്നതില് എനിക്ക് സംശയമില്ല.അതിനായി, ഈ ആശയങ്ങള് മുന്നോട്ടു കൊണ്ടുപോകുന്നതിനും
ഇന്കുബേറ്റ് ചെയ്യുന്നതിനുമുള്ള വഴികളും നാം ഇപ്പോള് കണ്ടെത്താന് ശ്രമിക്കണം .
സുഹൃത്തുക്കളെ ,
തുറന്ന സമീപനം , നവീനാശയങ്ങള്, സാഹസികത ഏറ്റെടുക്കാനുള്ള എടുക്കാനുള്ള കഴിവ് എന്നിവയില് നിന്നുമാണ്
യുവത്വത്തിന്റെ ശക്തി വരുന്നത് ഇന്ത്യയും ഓസ്ട്രേലിയയും തമ്മിലുള്ള മുന്നോട്ടുള്ള പങ്കാളിത്തത്തിന്റെ
പ്രതീകമാണ് ഇന്നത്തെ യുവ പങ്കാളികളുടെ ഊര്ജ്ജവും ഉത്സാഹവും. നമ്മുടെ യുവാക്കളുടെ ഊര്ജ്ജം,
സര്ഗ്ഗാത്മകത, വേറിട്ട ചിന്ത എന്നിവയില് എനിക്ക് പൂര്ണ്ണ വിശ്വാസമുണ്ട്. നമ്മുടെ ഇരു രാജ്യങ്ങള്ക്കും മാത്രമല്ല,
ലോകമെമ്പാടും സുസ്ഥിരവും സമഗ്രവുമായ പരിഹാരങ്ങള് അവര്ക്ക് നല്കാന് കഴിയും. കോവിഡിന് ശേഷമുള്ള
ലോകത്തെ രൂപപ്പെടുത്തുന്നതില് ശക്തമായ ഇന്ത്യ-ഓസ്ട്രേലിയ പങ്കാളിത്തം ഒരു പ്രധാന പങ്ക് വഹിക്കും. നമ്മുടെ
യുവാക്കള്, നമ്മുടെ യുവ നവീനാശയക്കാർ, നമ്മുടെ സ്റ്റാര്ട്ടപ്പുകള് എന്നിവ ഈ പങ്കാളിത്തത്തില്
മുന്പന്തിയിലായിരിക്കും.
നന്ദി!
വളരെ നന്ദി!
--
പ്രധാനമന്ത്രിയുടെ ഓഫീസ്
തൂത്തുക്കുടി തുറമുഖത്തെ വൃക്ഷത്തൈ നടീൽ സംരംഭത്തിന് പ്രധാനമന്ത്രിയുടെ അഭിനന്ദനം
തൂത്തുക്കുടി തുറമുഖത്തെ വൃക്ഷത്തൈ നടീൽ സംരംഭത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
2022-ൽ തൂത്തുക്കുടി തുറമുഖത്ത് തുറമുഖ, ഷിപ്പിംഗ്, ജലപാത മന്ത്രാലയം 10,000 വൃക്ഷത്തൈകൾ നട്ടുപിടിപ്പിച്ചു, അവ ഇപ്പോൾ മരങ്ങളായി മാറുകയും വരും തലമുറകൾക്ക് പ്രയോജനകരമാകുകയും ചെയ്യും.
തുറമുഖ, ഷിപ്പിംഗ്, ജലപാത മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"പരിസ്ഥിതി സംരക്ഷണത്തിനായുള്ള ഈ ഉദാത്തവും ദീർഘവീക്ഷണമുള്ളതുമായ പരിശ്രമത്തിന് തൂത്തുക്കുടി തുറമുഖത്തിന് നിരവധി അഭിനന്ദനങ്ങൾ."
പ്രധാനമന്ത്രിയുടെ ഓഫീസ്
ഏഷ്യൻ കപ്പിൽ വെങ്കല മെഡൽ നേടിയ ടേബിൾ ടെന്നീസ് താരം മണിക ബത്രയെ പ്രധാനമന്ത്രി അഭിനന്ദിച്ചു
ഏഷ്യൻ കപ്പിൽ വെങ്കല മെഡൽ നേടിയ ടേബിൾ ടെന്നീസ് താരം മണിക ബത്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
"ഏഷ്യൻ കപ്പിൽ വെങ്കലം നേടി ഇന്ത്യൻ ടേബിൾ ടെന്നീസിനായി ചരിത്രം രചിച്ച മണിക ബത്രയെ ഞാൻ അഭിനന്ദിക്കുന്നു. അവരുടെ വിജയം ഇന്ത്യയിലുടനീളമുള്ള നിരവധി അത്ലറ്റുകൾക്ക് പ്രചോദനം നൽകുകയും ടേബിൾ ടെന്നീസ് കൂടുതൽ ജനപ്രിയമാക്കുകയും ചെയ്യും."
--ND--
I congratulate Manika Batra for scripting history for Indian Table Tennis at the Asian Cup by winning a Bronze. Her success will inspire many athletes across India and will make Table Tennis even more popular. @manikabatra_TT pic.twitter.com/dLAPvAdwx0
— Narendra Modi  November 19, 2022
രാജ്യരക്ഷാ മന്ത്രാലയം
ഊര്ജ്ജ, എണ്ണ, വാതക പര്യവേക്ഷണ പദ്ധതികള്ക്ക് എന്.ഒ.സി നല്കുന്നതിന് ഓണ്ലൈന് പോര്ട്ടല്
(ന്യൂഡല്ഹി, 29 ജൂണ് 2020,
ഇന്ത്യയുടെ സമുദ്ര മേഖല, പ്രത്യേക സാമ്പത്തിക മേഖലകള് എന്നിവിടങ്ങളില് ഊര്ജ്ജ പദ്ധതികളുടെ സര്വേ,ഗവേഷണ പ്രവര്ത്തനങ്ങള്ക്ക് എന്ഒസി നല്കുന്നതിന് പുതിയ വെബ് പോര്ട്ടല്  നിലവില് വന്നു. രാജ്യരക്ഷാ മന്ത്രി ശ്രീ രാജ്നാഥ് സിംഗ്
ഉദ്ഘാടനം ചെയ്തു. രാജ്യരക്ഷാ വകുപ്പ് സഹമന്ത്രി ശ്രീ. ശ്രീപദ് യെസ്സോ നായികും ചടങ്ങില് സന്നിഹിതതനായിരുന്നു.
പൊതുമേഖലാ സ്ഥാപനങ്ങള്, പ്രതിരോധ സ്ഥാപനങ്ങള്ക്കു സമീപമുള്ള വൈദ്യുതി, സൗരോര്ജ്ജ, കാറ്റില് നിന്നുള്ള ഊര്ജ്ജോല്പ്പാദന പദ്ധതികള് എന്നിവയ്ക്കും വിവിധ മന്ത്രാലയങ്ങള് വഴി ലഭിക്കുന്ന അപേക്ഷകള് പരിഗണിച്ച് ഇന്ത്യക്കു നിയന്ത്രണമുള്ള സമുദ്ര പ്രദേശങ്ങള്, പ്രത്യേക സാമ്പത്തിക മേഖല എന്നിവിടങ്ങളിലെ ഗവേഷണ, സര്വേ പ്രവര്ത്തനങ്ങള്ക്കും പ്രതിരോധ മന്ത്രാലയം  അനുമതി നല്കുന്നുണ്ട്. നവ,പുനരുല്പ്പാദന ഊര്ജ്ജ മന്ത്രാലയം , ഊര്ജ്ജ മന്ത്രാലയം, പെട്രോളിയംപ്രകൃതിവാതക മന്ത്രാലയം, ഷിപ്പിംഗ് മന്ത്രാലയം, ഡയറക്ടര് ജനറല് ഓഫ് ഹൈഡ്രോകാര്ബണ്സ് എന്നിവ വഴിയാണ് ഭൂരിപക്ഷം അപേക്ഷകളുമെത്തുന്നത്.
അത്തരം പദ്ധതികള്ക്കായി എന്ഒസി നല്കുന്ന പ്രവര്ത്തനങ്ങളിലെ സുതാര്യത ഉറപ്പു വരുത്തുന്നതിന്, ദേശീയ ഇ-ഗവേണന്സ് ഡിവിഷന്, ഭാസ്കരാചാര്യ ഇന്സ്റ്റിറ്റ്യൂട്ട് ഫോര് സ്പേസ് ആപ്ലിക്കേഷന്സ് ആന്റ് ജിയോ ഇന്ഫോര്മാറ്റിക്സ് , നാഷണല് ഇന്ഫോര്മാറ്റിക്സ് സെന്റര്  എന്നിവയുടെ സഹായത്തോടെയാണ് മന്ത്രാലയം ഓണ്ലൈന് അപേക്ഷാ പോര്ട്ടല് വികസിപ്പിച്ചെടുത്തത്.
ഊര്ജ്ജ പദ്ധതികള്, ഗവേഷണ, സര്വേ പ്രവര്ത്തനങ്ങള് എന്നിവ ഏറ്റെടുക്കുന്നതിന് സുരക്ഷാ അനുമതി തേടുന്നതിന് അപേക്ഷകര്ക്ക് ഓണ്ലൈനായി നിര്ദ്ദേശങ്ങള് സമര്പ്പിക്കാന് പോര്ട്ടല് സഹായകമാകും. ഈ നിര്ദേശങ്ങളുമായി ബന്ധപ്പെട്ട പ്രക്രിയകള്ക്ക്
ഫലപ്രദവും വേഗതയേറിയതും സുതാര്യവുമായ സംവിധാനം പോല്ട്ടല് സ്ഥാപിക്കും. ഏരിയല് സര്വേയ്ക്ക് എന്.ഒ.സി അനുവദിക്കുന്നതിന് സമാനമായ ഒരു പോര്ട്ടല് മന്ത്രാലയം നേരത്തെ ആരംഭിച്ചിരുന്നു.
ചീഫ് ഓഫ് ഡിഫന്സ് സ്റ്റാഫ് ജനറല് ബിപിന് റാവത്ത്, ആര്മി ചീഫ് ജനറല് എം എം നരവാനെ, ചീഫ് ഓഫ് നേവല് സ്റ്റാഫ് അഡ്മിറല് കരംബീര് സിംഗ്, ചീഫ് ഓഫ് എയര് സ്റ്റാഫ് എയര് ചീഫ് മാര്ഷല് ആര്കെഎസ് ഭദൗരിയ, പ്രതിരോധ സെക്രട്ടറി ഡോ. അജയ് കുമാര്, മറ്റ് മുതിര്ന്ന ഉദ്യോഗസ്ഥര് ചടങ്ങില് പങ്കെടുത്തു. മറ്റ് ബന്ധപ്പെട്ട മന്ത്രാലയങ്ങളിലെ മുതിര്ന്ന ഉദ്യോഗസ്ഥരും വീഡിയോ കോണ്ഫറന്സിംഗിലൂടെ പരിപാടിയില് പങ്കെടുത്തു
പ്രധാനമന്ത്രിയുടെ ഓഫീസ്
ഋഷി ബങ്കിം ചന്ദ്ര ചതോപാധ്യായയ്ക്ക് പ്രധാനമന്ത്രി ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ. നരേന്ദ്ര മോദി ഋഷി ബങ്കിം ചന്ദ്ര ചതോപാധ്യായയ്ക്ക് അദ്ദേഹത്തിന്റെ ജയന്തിയിൽ ശ്രദ്ധാഞ്ജലി അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു : "ഋഷി ബങ്കിം ചന്ദ്ര ചതോപാധ്യായയ്ക്ക് അദ്ദേഹത്തിന്റെ ജയന്തി ദിനത്തിൽ ശ്രദ്ധാഞ്ജലി അർപ്പിക്കുന്നു. തന്റെ വിപുലമായ പ്രവർത്തനത്തിലൂടെ അദ്ദേഹം ഇന്ത്യയുടെ ധാർമ്മികതയുടെ മഹത്വം പ്രകടിപ്പിച്ചു. അദ്ദേഹം എഴുതിയ വന്ദേമാതരം വിനയത്തോ ടെ ഇന്ത്യയെ സേവിക്കാനും, നമ്മുടെ സഹ ഇന്ത്യക്കാരെ ശാക്തീകരിക്കുന്നതിന് നമ്മെ തന്നെ അർപ്പിക്കാനും പ്രചോദനമേകുന്നു. "
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി സൗദി അറേബ്യൻ കിരീടാവകാശിയും പ്രധാനമന്ത്രിയുമായി ടെലിഫോൺ സംഭാഷണം നടത്തി
പ്രധാനമന്ത്രി നരേന്ദ്ര മോദി സൗദി അറേബ്യൻ കിരീടാവകാശിയും പ്രധാനമന്ത്രിയുമായി ടെലിഫോൺ സംഭാഷണം നടത്തി
ഉഭയകക്ഷി, ബഹുമുഖ, ആഗോള വിഷയങ്ങൾ നേതാക്കൾ അവലോകനം ചെയ്തു
സുഡാനിൽ നിന്ന് ജിദ്ദ വഴി ഇന്ത്യൻ പൗരന്മാരെ ഒഴിപ്പിക്കുന്ന സമയത്ത് സൗദി അറേബ്യ നൽകിയ പിന്തുണക്ക് പ്രധാനമന്ത്രി കിരീടാവകാശി മുഹമ്മദ് ബിൻ സൽമാൻ രാജകുമാരനോട് നന്ദി പറഞ്ഞു
വരാനിരിക്കുന്ന ഹജ് തീർത്ഥാടനത്തിന് പ്രധാനമന്ത്രി ആശംസകൾ അറിയിച്ചു
ഇന്ത്യയുടെ നിലവിലെ ജി20 പ്രസിഡൻസിക്ക് പൂർണ പിന്തുണ അറിയിച്ച് കിരീടാവകാശി മുഹമ്മദ് ബിൻ സൽമാൻ
പ്രധാനമന്ത്രി നരേന്ദ്ര മോദി ഇന്ന് സൗദി അറേബ്യയുടെ കിരീടാവകാശിയും പ്രധാനമന്ത്രിയുമായ മുഹമ്മദ് ബിൻ സൽമാൻ ബിൻ അബ്ദുൽ അസീസ് അൽ സൗദ് രാജകുമാരനുമായി ടെലിഫോൺ സംഭാഷണം നടത്തി.
ഉഭയകക്ഷി സഹകരണത്തിന്റെ നിരവധി വിഷയങ്ങൾ നേതാക്കൾ അവലോകനം ചെയ്യുകയും പരസ്പര താൽപ്പര്യമുള്ള വിവിധ ബഹുരാഷ്ട്ര, ആഗോള വിഷയങ്ങളിൽ വീക്ഷണങ്ങൾ കൈമാറുകയും ചെയ്തു.
2023 ഏപ്രിലിൽ സുഡാനിൽ നിന്ന് ജിദ്ദ വഴി ഇന്ത്യൻ പൗരന്മാരെ ഒഴിപ്പിക്കുന്ന സമയത്ത് സൗദി അറേബ്യ നൽകിയ മികച്ച പിന്തുണയ്ക്ക് പ്രധാനമന്ത്രി കിരീടാവകാശി മുഹമ്മദ് ബിൻ സൽമാൻ രാജകുമാരനോട് നന്ദി പറഞ്ഞു. വരാനിരിക്കുന്ന ഹജ് തീർഥാടനത്തിന് അദ്ദേഹം ആശംസകൾ അറിയിച്ചു.
ഇപ്പൾ നടന്നുവരുന്ന ജി 20 പ്രസിഡൻസിയുടെ ഭാഗമായുള്ള ഇന്ത്യയുടെ സംരംഭങ്ങൾക്ക് തന്റെ പൂർണ പിന്തുണയും ഇന്ത്യയിലേക്കുള്ള തന്റെ സന്ദർശനത്തിനായി കാത്തിരിക്കുകയാണെന്നും കിരീടാവകാശി മുഹമ്മദ് ബിൻ സൽമാൻ രാജകുമാരൻ അറിയിച്ചു.
പരസ്പര ബന്ധം തുടരാൻ ഇരു നേതാക്കളും തീരുമാനിച്ചു.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രി വടക്കുകിഴക്കൻ മേഖലയിൽ താൻ ചിലവിട്ട ദിവസത്തിന്റെ ദൃശ്യങ്ങൾ പങ്കുവെച്ചു
മേഘാലയയിലും നാഗാലാൻഡിലും പുതിയ ഗവണ്മെന്റ്കളുടെ സത്യപ്രതിജ്ഞാ ചടങ്ങിൽ പങ്കെടുത്ത പ്രധാനമന്ത്രി ശ്രീ നരേന്ദ്ര മോദി ഇന്നലെ വടക്കുകിഴക്കൻ മേഖലയിലെ തൻ ചിലവഴിച്ച ദിവസത്തിന്റെ ദൃശ്യങ്ങൾ പങ്കുവെച്ചു. ത്രിപുരയിൽ പുതിയ ഗവണ്മെന്റിന്റെ സത്യപ്രതിജ്ഞാ ചടങ്ങിൽ പങ്കെടുക്കാൻ അദ്ദേഹം ഇന്ന് എത്തും.
പ്രധാനമന്ത്രി ട്വീറ്റ് ചെയ്തു:
“ഇന്നലെ വടക്കുകിഴക്കൻ മേഖലയിലെ ഒരു പ്രത്യേക ദിവസത്തിലെ ചില ദൃശ്യങ്ങൾ . ഇന്ന് ത്രിപുരയിലെ പുതിയ ഗവണ്മെന്റിന്റെ സത്യപ്രതിജ്ഞാ ചടങ്ങിൽ പങ്കെടുക്കും.
-ND-
(
പ്രധാനമന്ത്രിയുടെ ഓഫീസ്
ഡൽഹിക്ക് പുറത്ത് ആദ്യമായി റൈസിംഗ് ഡേ പരേഡ് സംഘടിപ്പിച്ചതിന് സിഐഎസ്എഫിനെ പ്രധാനമന്ത്രി അഭിനന്ദിച്ചു
ഡൽഹിക്ക് പുറത്ത് ആദ്യമായി സിഐഎസ്എഫിന്റെ റൈസിംഗ് ഡേ പരേഡ് സംഘടിപ്പിച്ചതിന് പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ആഭ്യന്തര മന്ത്രി ശ്രീ അമിത് ഷായുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
“ഡൽഹിക്ക് പുറത്ത് ആദ്യമായി റൈസിംഗ് ഡേ പരേഡ് സംഘടിപ്പിച്ചതിന് സിഐഎസ്എഫിനെ ഞാൻ അഭിനന്ദിക്കുന്നു. ഇത്തരം തീരുമാനങ്ങൾ പങ്കാളിത്ത ഭരണത്തിന്റെ മനോഭാവം വർദ്ധിപ്പിക്കുന്നു.
-ND-
(
പ്രധാനമന്ത്രിയുടെ ഓഫീസ്
കാലാവസ്ഥാ അഭ്യുദയേച്ഛ ഉച്ചകോടിയില്  പ്രധാനമന്ത്രിയുടെ സന്ദേശം
ആദരണീയരെ,
കാലാവസ്ഥ വ്യതിയാനത്തിനെതിരെയുള്ള നമ്മുടെ പോരാട്ടത്തിലെ ഏറ്റവും വലിയ അഭിലാഷത്തിന്റെ പടവായ പാരീസ് ഉടമ്പടിയുടെ അഞ്ചാം വാര്ഷികത്തെ അടയാളപ്പെടുത്തുന്നതാണ് ഈ ഉച്ചകോടി. ഇപ്പോള് നമ്മള് കൂടുതല് ഉയരങ്ങളില് ഉന്നം വയ്ക്കുന്നുണ്ടെങ്കിലും ഭൂതകാലത്തിന്റെ വീക്ഷണങ്ങള് നമുക്ക് നഷ്ടപ്പെടാന് പാടില്ല. നമ്മുടെ അഭിലാഷങ്ങള് നമ്മള് മാറ്റിമറിയ്ക്കുക മാത്രമല്ല, ഇതിനകം തന്നെ നിശ്ചയിക്കപ്പെട്ട ലക്ഷ്യത്തിനുള്ള നമ്മുടെ നേട്ടങ്ങള് അവലോകനം ചെയ്യുകയും വേണം. അപ്പോള് മാത്രമേ ഭാവി തലമുറയ്ക്ക് നമ്മുടെ ശബ്ദങ്ങള് വിശ്വസനീയമാകൂ.
ആദരണീയരെ,
ഇന്ത്യ പാരിസ് ഉടമ്പടി ലക്ഷ്യങ്ങള് നേടിയെടുക്കുന്ന പാതയിലാണെന്ന് മാത്രമല്ല, അവ മറികടന്ന് പ്രതീക്ഷയ്ക്കുമപ്പുറം പോകുമെന്നും വിനയത്തോടെ നിങ്ങളുമായി ഞാന് പങ്കുവയ്ക്കുകയാണ്. 2005ലെ പരിധിയില് നിന്നും നമ്മുടെ വികിരണ സാന്ദ്രത 21% നമ്മള് കുറച്ചു. നമ്മുടെ സൗരോര്ജ്ജ ശേഷി 2014ലെ 2.63 ജിഗാ വാട്ടില് നിന്നും 2020ല് 36 ജിഗാവാട്ടുമായി. ലോകത്തെ നാലാം സ്ഥാനത്താണ് നമ്മുടെ പുനരുപയോഗ ഊര്ജ്ജശേഷി.
2022ന് മുമ്പ് ഇത് 175 ജിഗാവാട്ടാകും. 2030ല് 450 ജിഗാവാട്ട് പുനരുപയോഗ ഊര്ജ്ജം എന്ന ഇതിലും വലിയ അഭിലാഷമാണ് നമ്മുക്കുള്ളത്.
നമ്മുടെ വനപരിധി വര്ദ്ധിപ്പിക്കുന്നതിനും നമ്മുടെ ജൈവവൈവിദ്ധ്യം സംരക്ഷിക്കുന്നതിലും നമ്മള് വിജയിച്ചു. ലോകവേദിയില് ഇന്ത്യ രണ്ടു പ്രധാനപ്പെട്ട മുന്കൈകള്ക്ക് നേതൃത്വം നല്കി. അന്താരാഷ്ട്ര സൗരോര്ജ്ജ കൂട്ടായ്മയും ദുരന്തപ്രതിരോധ പശ്ചാത്തലസൗകര്യ കൂട്ടായ്മയും.
ആദരണീയരെ,
ഒരു ആധുനിക ജനാധിപത്യരാഷ്ട്രം എന്ന നിലയിലുള്ള 100-ാം വര്ഷികം 2047ല് ഇന്ത്യ ആഘോഷിക്കും. ഈ ഗ്രഹത്തിലുള്ള എന്റെ എല്ലാ സഹവാസികള്ക്കുമായി ഞാന് ഇന്ന് കഠിനമായ പ്രതിജ്ഞയെടുക്കുന്നു. ശതാബ്ദിയിലെത്തുന്ന ഇന്ത്യ അതിന്റെ സ്വന്തം ലക്ഷ്യം നേടുകമാത്രമല്ല, നിങ്ങളുടെയൊക്കെ പ്രതീക്ഷകളെ മറികടക്കുമെന്ന്.
നിങ്ങള്ക്ക് നന്ദി.